CELEX: 62021TN0085
Language: fi
Date: 2021-02-08 00:00:00
Title: Asia T-85/21: Kanne 8.2.2021 – QF v. komissio

22.3.2021   
            
            
               FI
            
            
               Euroopan unionin virallinen lehti
            
            
               C 98/36
            
         
      Kanne 8.2.2021 – QF v. komissio
      (Asia T-85/21)
      (2021/C 98/41)
      Oikeudenkäyntikieli: ranska
      
         Asianosaiset
      
      
         Kantaja: QF (edustaja: asianajaja S. Orlandi)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen, jolla kantajan nimi jätettiin merkitsemättä sisäisen kilpailun COM/03/AD/18 perusteella laadittuun varallaololuetteloon
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka perustuu merkityksellisten perustelujen puuttumiseen. Kantaja katsoo, että perustelut muodostuvat kirjallisista arvioinneista, jotka eivät ole yhtenäisiä annettujen arvosanojen kanssa. Valintalautakunta ei ole myöskään ilmoittanut ennen kokeita vahvistettuja arviointiperusteita, joten kantaja tai nimittävä viranomainen eivät kyenneet selvittämään, olivatko arviointiperusteet sääntöjenmukaisia.
               
            
                  2.
               
               
                  Toinen kanneperuste, joka perustuu yhdenvertaisen kohtelun periaatteen loukkaamiseen. Kantaja vetoaa tässä yhteydessä erityisesti siihen seikkaan, että valintalautakunta on muuttanut kokeiden jälkeen jäsentensä arviointitaulukon perusteella antamia arvosanoja, vaikka tällä arviointitaulukolla piti taata hakijoiden yhdenvertainen kohtelu.
               
            
                  3.
               
               
                  Kolmas kanneperuste, joka perustuu siihen, että valintalautakunta on tehnyt ilmeisen arviointivirheen, koska se ei kyennyt perustelemaan riittävin oikeudellisin perustein ilmeisiä epäyhtenäisyyksiä kirjallisten arviointien ja numeroarvosanojen välillä muiden hakijoiden vastaavien arviointien vertailun osalta.